da da da da sv it tr de da da da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en de de fr da da en ca en da da da da da nb da da en en en en en en hbs_lat en en es en en da fr en da en en de da da da da da da da en da da da da en da en da en da da da en da en da da da da da da sv sv en id it da en eu en id it da en hu en en en nl da sv it da de de da sv da da da da da da fi en da da nn en de en fr en de en en en en da en da en en en en es en en es da da en da da
Teriflunomid - information til sundhedsfaglige - Medicin.dk
Midler mod multipel (dissemineret) sklerose
Moderat effektive præparater (1. linje-behandlinger) mod attakvis multipel sklerose
Orale fumarater (dimethylfumarat og diroximelfumarat)
Forsøgsordning med medicinsk cannabis (Multipel (dissemineret) sklerose)
Per Soelberg Sørensen (Forfatter), Dansk Neurologisk Selskab
Claudia Hilt Kristensen (Referent), Dansk Neurologisk Selskab
Indledning | Anvendelsesområder | Behandlingsvejledning | Præparatvalg | Doseringsforslag | Nedsat lever- og/eller nyrefunktion | Kontraindikationer | Forsigtighedsregler | Patientsikkerhed | Bivirkninger | Interaktioner | Graviditet | Amning | Forgiftning | Farmakodynamik | Farmakokinetik | Tilskud | Præparater | Referencer
Teriflunomid tabletter 14 mg daglig er indiceret til behandling af voksne patienter med attakvis (recidiverende-remitterende) multipel sklerose (MS).
I kliniske forsøg fandtes behandling med teriflunomid at nedsætte antallet af attakker i forhold til placebo, og effekten er sammenlignelig med effekten af interferon-beta 1a subkutant.
Teriflunomid vurderes at have effekt på niveau med de øvrige førstevalgspræparater: Interferon-beta, glatirameracetat og dimethylfumarat.
Medicinrådet har ligestillet teriflunomid og dimethylfumarat som førstevalg til patienter med attakvis MS, undtagen til kvinder med ønske om graviditet inden for de nærmeste år, hvor dimethylfumarat bør foretrækkes.
Før behandlingen med teriflunomid startes, skal følgende vurderes: Blodtryk, alanin aminotransferase (ALAT), basisk fosfatase, bilirubin, komplet blodtælling inkl. differentialtælling og trombocyttal. Teriflunomid er teratogent. Derfor skal der foreligge negativ graviditetstest inden behandling hos fertile kvinder, som skal anvende aktiv kontraception, da patienterne ikke bør blive gravide under behandlingen.
Leverenzymer skal måles månedligt de første 6 måneder.
Det anbefales, at der udføres re-baseline MR-scanning efter 3-6 måneders behandling. MR-scanning gentages efter 12 måneder, herefter årligt og på klinisk indikation. Det anbefales, at behandlingen erstattes med et høj-effektivt præparat, såfremt der konstateres klinisk sygdomsaktivitet eller nytilkomne læsioner på MR-scanning.
På området findes en behandlingsvejledning fra Medicinrådet.
Se evt. også oversigten over midler mod multipel sklerose eller præparatbeskrivelsen.
Forsigtighed ved nedsat leverfunktion og påvirkede leverenzymer. Teriflunomid kan forårsage en lille stigning i blodtrykket, som bør måles regelmæssigt under behandlingen. Under behandling med teriflunomid kan effekten af vaccinationer være svækket. Behandlingen nedsætter leukocyttallet.
Ved planlagt graviditet skal teriflunomid være fjernet fra kroppen i tilstrækkelig grad. Den normale udskillelse af medicinen varer i gennemsnit 8 måneder, men kan vare op til 2 år. Udskillelsestiden kan reduceres til nogle få uger ved behandling med cholestyramin eller aktivt kul i 11 dage.
Må ikke anvendes. Teratogent.
filmovertrukne tabletter  14 mg
filmovertrukne tabletter  14 mg
Om medicin.dk - professionel
39 27 44 88
Om medicin.dk – professionel
Medicin.dk – professionel er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø